བོད་ ཀྱི་ སྐད་ཡིག་ ཐོག་ ནས་ སློབ་གསོ་ མི་རིགས་ཅན་ དུ་ འགྱུར་རྒྱུ་ ར་ མདུན་ལམ་ ཆེན་པོ་ ཡོད་པ་ འི་ སྐོར །
དུང་དཀར་ བློ་བཟང་འཕྲིན་ལས ། ནང་དོན་ གནད་བསྡུས ། བོད་ཡིག་ དང་ བོད་སྐད་ ཐོག་ ནས་ སློབ་གསོ་ མི་རིགས་ཅན་ དུ་ བསྒྱུར་ ཐུབ་པ་ ར་ མ་ཟད ། བོད་ ཀྱི་ ཡི་གེ་ ལ་ མི་རིགས་ གཞན་ གྱི་ ཡི་གེ་ དང་ མི་ འདྲ་བ་ འི་ ཁྱད་ཆོས་ བདུན་ ཡོད་པ་ བརྗོད་ ཡོད ། གནད་འགག་ མིང་བརྡ ། བོད་སྐད་ ཡིགསློབ་གསོ ། མི་རིགས་ཅན ། བོད་ཡིག་ དང་ བོད་སྐད་ ཐོག་ ནས་ དེང་རབས་ རིག་གནས་ གསར་བ་ འི་ སློབ་གསོ་ མི་རིགས་ཅན་ དུ་ བསྒྱུར་ ཐུབ་པ་ ཙམ་ དུ་ མ་ཟད ། དེ་ འི་ མདུན་ལམ་ ཡངས་ ཤིང་ རྒྱ་ཆེ་བ་ ཡོད ། རང་རེ་ འི་ བོད་ ཀྱི་ སྔར་ཡོད་ རིག་གནས་ རྣམས་ མེས་རྒྱལ་ མི་རིགས་ ཁག་ གི་ རིག་གནས་ ནོར་བུ་ འི་ བང་མཛོད་ ནང་ གི་ གལ་ཆེ་ འི་ གྲུབ་ཆ་ ཞིག་ ཡིན་པ་ འི་ ཐོགའཛམ་གླིང་ རིག་གནས་ ཀྱི་ གྲལ་སྟར་ ནང་ དུའང་བོད་ རིག་པ་ ཞེས་ གལ་ཆེ་ འི་ ཞིབ་འཇུག་ བྱ་ཡུལ་ དང་ མཐོང་ཆེན་ བྱེད་ས་ ཞིག་ ཏུ་ གྱུར་པ་ དེ་ ནི་ བོད་ ཀྱི་ ཡི་གེ་ ལ་ མི་རིགས་ གཞན་ གྱི་ ཡི་གེ་ དང་ མི་ འདྲ་བ་ འི་ ཁྱད་ཆོས་ བདུན་ ཡོད་པ་ ར་ བརྟེན་ ནས་ བྱུང་བ་ ཡིན ། 1 བོད་ཡིག་ འདི་ བྱུང་ ནས་ ད་བར་ ཡུན་རིང་ གི་ ལོ་རྒྱུས་ ཡོད་པ་ སྟེ ། སློབ་དཔོན་ ཐོན་མི་ སམྦྷོ་ས་ ད་ལྟ་ ང་ཚོ་ ས་ བེད་སྤྱོད་ བྱེད་པ་ འི་ ཡི་གེ་ འདི་ བཟོ་གནང་ མཛད་ ནས་ ད་བར་ ལོ་ངོ་ ཆིག་སྟོང་ སུམ་བརྒྱ་ ལྷག་ ཙམ་ གྱི་ དུས་ཡུན་ རིང་པོ་ སོང་བ་ དང་ ། དེའི་རིང་ སྤྱི་ཚོགས་ ཀྱི་ དགོས་མཁོ་ དང་ མཐུན་པ་ འི་ མིང་ དང་ ཚིག་ གསར་བ་ མང་པོ་ ཁ་སྣོན་ དང་ ། ལེགས་བཅོས ། ཞུན་ཐར་ ཆོད་པ་ བཅས་ ཀྱི་ གོ་རིམ་ བརྒྱུད་ བཞིན་ ཆ་ཚང་བ་ དང་ ། ཕུན་སུམ་ ཇེ་ ཚོགས་ སུ་ གྱུར་པ་ འི་ རྨང་གཞི་ འི་ ཐོག་ དེང་རབས་ སྤྱི་ཚོགས་ གསར་བ་ འི་ དགོས་མཁོ་ དང་ མཐུན་པ་ འི་ ལོ་རྒྱུས་ དང་ ། དཔལ་འབྱོར ། ཆབ་སྲིད ། མཚན་ཉིད ། རྩོམ་རིག་ སྙན་ངག་ བཅས་ ཀྱི་ ནང་དོན་ གསར་བ་ མང་པོ་ ཞིག་ སྔར་ཡོད་ བོད་ཡིག་ འདི་ རང་ གི་ ཐོག་ ནས་ ཁ་སྣོན་ དང་ ཡར་རྒྱས་ གོང་འཕེལ་ བྱུང་བ་ མ་ཟད ། སླད་ཕྱིན་ ང་རང་ ཚོ་ རང་ གིས་ འབད་བརྩོན་ བྱས་ ན་ དེང་རབས་ ཀྱི་ རིག་གནས་ དང་ ཚན་རིག་ ལག་རྩལ་ གྱི་ ཤེས་བྱ་ ཡོད་ཚད་ ད་ལྟ་ འི་ བོད་ཡིག་ འདི་ རང་ གི་ ཐོག་ ནས་ ཆ་ཚང་བ་ བསླབས་ཤེས་ ཐུབ་པ་ འི་ མདུན་ལམ་ ཆེན་པོ་ ཡོད་པ་ ཞིག་ རེད ། 2 ད་ལྟ་ འི་ བོད་ཡིག་ འདི་ ནི་ སློབ་དཔོན་ ཐོན་མི་ ས་ ཐོག་མ་ ར་ གསར་གཏོད་ མཛད་ སྐབས་ དུས་ སྐབས་དེ་ འི་ བོད་ཡིག་ ས་གནས་སྤྱི་ འི་ ཐུན་མོང་ གི་ ཡུལ་སྐད་ གཞིར་ བཟུང་བ་ ནས་ བཟོས་པ་ ཡིན་པ་ ས་ བོད་རིགས་ སྡོད་ས་ འི་ ས་ཕྱོགས་ ཚང་མ་ ར་ ཁྱབ་ ཆེ་བ་ འི་ ཡི་གེ་ ཡིན ། བོད་ཡིག་ ནི་ མཚོ་སྔོན་ དང་ ། ཀན་སུའུ ། ཟི་ཁྲོན ། ཡུན་ནན་ སོགས་ ཞིང་ཆེན་ ཁག་ དང་ ། འབྲས་ལྗོངས་ དང་ ། འབྲུག་ཡུལ ། རྒྱ་གར་ སོགས་ ཕྱི་རྒྱལ་ དུ་ ཡོད་པ་ འི་ བོད་རིགས་ བཅས་ བོད་རིགས་ གང་ ན་ ཡོད་པ་ ཚང་མ་ འི་ གཅིག་གྱུར་ གྱི་ ཡི་གེ་ ཡིན་པ་ ས་ ལུང་པ་ སོ་སོ་ འི་ ཡུལ་སྐད་ ཐོག་ བྲིས་ ན་ མི་ འདྲ་བ་ ཙམ་ མ་གཏོགས་ ཕལ་སྐད་ ཐོག་ བྲིས་ ན་ ཚང་མ་ ས་ གོ་བ་ ལེན་ ཐུབ་པ་ དེ་ འདྲ་ ཡིན ། 3དབྱངས་ དང་ གསལ་བྱེད ། མིང་གཞི ། སྔོན་འཇུགརྗེས་ འཇུགཚིག་ཕྲད་ སོགས་ རྣམ་གྲངས་ ཉུང་བ་ ས་ སློབ་སྦྱོང་ བྱེད་ བདེ་བོ་ ཡོད་པ་ གོང་ དུ་ བཤད་ ཟིན་པ་ ལྟར་ ཡིན ། 4 དུས་སྐབས་ དང་ མཐུན་པ་ འི་ མིང་ དང་ ཚིག་ གསར་སྣོན་ བྱེད་ སྐབས་ མིང་ དང་ ཚིག་ གསར་བ་ བཟོ་ རྒྱུ་ མགཏོགས་ ཡིག་གཟུགས་ གསར་བ་ བཟོ་ མི་ དགོས་པ་ ཡིན ། བོད་ཡིག་ འདི་ འདྲ་གཟུགས་ ཡི་གེ་ དང་ མི་ འདྲ་བ་ ར་ སྒྲ་སྦྱོར་ ཡིན་པ་ ས་ བོད་མི་ རང་ གི་ སྐད་ ཀྱི་ ཐོག་ ནས་ ཆོས་སྐད་ དང་ འཚོ་བ་ འི་ ནང་ གི་ སྐད་ཆ་ སོགས་ གང་ འདྲ་ ཞིག་ བཤདདགོས་པ་ ཚང་མ་ ཡིག་ཐོག་ ཏུ་ བཀོད་ ཐུབ་ ཀྱིན་ ཡོད་པ་ ར་ བརྟེན་ བོད་ ཀྱི་ ལོ་ཙཱ་བ་ ཆེན་པོ་ ཐམས་ཅད་ ཀྱི་ དང་པོ་ སློབ་དཔོན་ ཐོན་མི་ སམྦྷོ་་ ནས་ བཟུང་ ། དུས་རབས་ བཅུ་བདུན་པ་ འི་ དཀྱིལ་ དུ་ སྨིན་གྲོལ་གླིང་ ལོ་ཆེན་ དྷརྨ་ཤྲི་ བྱོན་པ་ འི་ བར་ ལོ་གྲངས་ ཆིག་སྟོང་ བརྒྱ་མེད་ བདུན་ཅུ་ དོན་བདུན་ རིང་ བོད་ ཀྱི་ ལོ་ཙཱ་བ་ མཁས་པ་ སྔ་རྗེས་ བསྡོམས་ བདུན་བརྒྱ་ ལྷག་ཙམ་ བྱུང་བ་ དེ་ཚོ་ ས་ རྒྱ་ནག་ དང་ ། རྒྱ་གར ། བལ་ཡུལ ། ཁ་ཆེ ། ཞང་ཞུང་ ། ལི་ཡུལ་ བཅས་ ཀྱི་ སྐད་ ནས་ ནང་བ་ སངས་རྒྱས་ ཀྱི་ གཞུང་ཆེན་པོ་ལྔ་ དང་ ། གསང་སྔགས ། གསོ་རིགསྐར་ རྩིས ། སྙན་ངགསྒྲ་ རིག་པ ། གཏམ་རྒྱུད ། རྩོམ་ ཡིགཟློས་གར་ བཅས་ ནང་དོན་ ཧ་ཅང་ རྒྱ་ ཆེ་ ཞིང་ རྣམ་གྲངས་ མང་ ལ་ གཏིང་ཟབ་པ་བཅས་འབོར་ཆེན་པོ་ དེ་ ལྟ་བུ་ ཞིག་ བོད་སྐད་ དུ་ བསྒྱུར་ ནས་ བཀའ་འགྱུར་ པོད་བརྒྱ་ དང་ བཅུ་གཅིགབསྟན་ འགྱུར་པོད་ ཉིས་བརྒྱ་ དང་ བརྒྱད་ ཡོད་པ་ རེད ། དེ་ཚོ་ ཚང་མ་ ཨང་ དང་པོ་ འི་ མ་ཡིག་ གི་ གོ་དོན་ ཆ་ ཚང་བ་ ཤེས་པ་ མཛད་ ནས་ བསྒྱུར་བ་ གནང་ཙང་ བསྒྱུར་སྟངས་ ཐད་ བོད་ ཀྱི་ རྩོམ་པ་ བོས་ བྲིས་པ་ དང་ ཁྱད་ མེད་པ་ འི་ འགྱུར་ལེགས་ ཤིང་ ། གོ་དོན་ གནད་ ལ་ ཁེལ་བ་ དེ་ འདྲ་ བྱུང་ ཡོད་ ཙང་ རྒྱལ་ནང་ གི་ མི་ ཆེས་ ཉུང་ཤས་ ཕུད ། བོད་ ཀྱི་ རིག་གནས་ དང་ ལོ་རྒྱུས་ མཁྱེན་མཁན་ རྒྱལ་ཁབ་ ཕྱི་ནང་ གི་ མཁས་པ་ མང་པོ་ ས་ བསྟོད་བསྔགས་ འདི་ འདྲ་ གནང་ ཡོད་པ་ སྟེ ། བོད་ ཀྱི་ མཁས་པ་ ཚོས་ རྒྱ་གར་ དང་ མི་རིགས་ གཞན་དག་ གི་ རིག་གནས་ ལ་ ཞིབ་འཇུག་ བྱེད་པ་ འི་ གྲུབ་འབྲས་ ནི་ རྒྱ་གར་ རང་ གི་ མཁས་པ་ ཚོ་ ལས་ ཀྱང་ ལྷག་པ་ བྱུང་ ཡོད་པ་ དང་ ། རྒྱ་གར་ རང་ གི་ སྐད་ ཀྱི་ ཐོག་ ནས་ གོ་བ་ ལོན་ ཁག་པོ་ ཡོད་པ་ རྣམས་ བོད་ཡིག་ གི་ བསྒྱུར་དཔེའི་ ཐོག་ ནས་ དང་པོ་ འི་ མ་ཡིག་ གི་ གོ་དོན་ ཇི་མ་ཇི་བཞིན་ ཤེས་ ཐུབ་པ་ ཡོང་ གི་ ཡོད་པ་དེ་ འི་ ཐོག་ ནས ། བོད་ ཀྱི་ སྐད་ཡིག་ ལ་ ནང་དོན་ ཕུན་སུམ་ཚོགས་ ཤིང་ ཆ་ཚང་བ་ འི་ མིང་ དང་ ཚིག་སྣེ་ འཛོམས་པོ་ ཡོད་པ་ ར་ བརྟེན་ ནས་ བྱུང་བ་ རེད་ ཅེས་ མགྲིན་དབྱངས་ གཅིག་གྱུར་ གྱིས་ བསྔགས་བརྗོད་ གནང་ གི་ ཡོད ། 5 གོ་རིམ་ ལྡན་པ་ དང་ ཆ་ཚང་བ་ འི་ བརྡ་སྤྲོད་ རིག་པ་ ཁུངས་བཙན་ ཡོད་པ་ རེད ། མི་རིགས་ གཞན་དག་ འགའ་ ཞིག་ གི་ ཡི་གེ་ བྱུང་ ནས་ ལོ་ སྟོང་ ཕྲག་ གཉིས་ ལྷག་ཙམ་ སོང་ ཚར་ ཡང་ ། དེ་ དང་ མཐུན་པ་ འི་ བརྡ་སྤྲོད་ རིག་པ་ བྱུང་ ནས་ ལོ་ བརྒྱ་ མ་ ཟིན་ ཙམ་ ལས་ སོང་ མེད་ ཅིང་ ། དེ་ ཡང་ ཕྱི་རྒྱལ་ དང་ མི་རིགས་ གཞན་དག་ གི་ བརྡ་སྤྲོད་ རིག་པ་ ནས་ ཚུར་ བླངས་པ་ ཞིག་ རེད ། རང་རེ་ འི་ བོད་ ཀྱི་ བརྡ་སྤྲོད་ རིག་པ་ ནི་ དུས་རབས་ བདུན་པ་ འི་ འགོར་ སློབ་དཔོན་ ཐོན་མི་ སམྦྷོ་་ ས་ སྐབས་དེ་ འི་ བོད་སྤྱི་ འི་ ཕལ་སྐད་ ལ་ བརྟག་དཔྱད་ ནན་ཏན་ མཛད་པ་ འི་ རྨང་གཞི་ འི་ ཐོག་ སུམ་ཅུ་བ་ དང་ རྟགས་འཇུག་ སོགས་ བོད་ ཀྱི་ སྒྲ་ རིག་པ་ འི་ བསྟན་བཅོས་ བརྒྱད་ བརྩམས་པ་ གནང་བ་ ནས་ ད་བར་ ལོ་ ཆིག་སྟོང་ སུམ་བརྒྱ་ ཉི་ཤུ་ ལྷག་ ཙམ་ སོང་ ཚར་བ་ རེད ། 6ལོ་ ངོ་ སྟོང་ཕྲག་ གི་ དུས་ཡུན་ སོང་ ན་ ཡང་ བོད་ ཀྱི་ སྐད་ཡིག་ གི་ ཆུ་ཚད་ ངེས་ཅན་ ཡོད་པ་ འི་ མིས་ཀློག་ ཐུབ་པ་ མ་ཟད ། གོ་བ་ ཡང་ ལོན་ ཐུབ་ ཀྱི་ ཡོད་པ་ རེད ། མི་རིགས་ གཞན་དག་ གི་ གནའ་རབས་ ཡི་གེ་ མང་ ཆེ་བ་ མཁས་པ་ འི་ དབང་བོ་ རྣམས་ ཀྱིས་ ཀྱང་ ཡུན་རིང་ བརྟག་དཔྱད་ གནང་ ན་ མ་གཏོགས་ ཀློག་ རྒྱུ་ དང་ གོ་ རྒྱུ་ ཧ་ཅང་ ཁག་པོ་ ཡོད ། བོད་ཡིག་ ནི་ དེ་ དང་ མི་ འདྲ་བ་ ར་ དཔེར་ན་ དེ་ སྔོན་ དུས་རབས་ བརྒྱད་པ་ འི་ དཀྱིལ་ དུ་ བཙུགས་པ་ འི་ ཞོལ་ རྡོ་རིང་ ཕྱི་མ་ དང་ དུས་རབས་ དགུ་བ་ འི་ དཀྱིལ་ དུ་ བཙུགས་པ་ འི་ ལྷ་ས་ གཙུག་ལག་ཁང་ མདུན་ གྱི་ རྡོ་རིང་ ཐོག་ གི་ བོད་ཡིག་ རྣམས་ ལྟ་ སྐབས ། བརྡ་ རྙིང་པ་ ཉུང་ཤས་ མ་གཏོགས་ དེ་ བྱིངས་ མང་ ཆེ་བ་ བོད་ ཀྱི་ སྐད་ཡིག་ གི་ ཆུ་ཚད་ ངེས་ཅན་ ཡོད་པ་ འི་ མིས་ཀློག་ ཐུབ་པ་ མ་ཟད ། གོ་བ་ ཡང་ ལེན་ ཐུབ་ ཀྱིན་ ཡོད་པ་ དེ་ རེད ། 7 བོད་ཡིག་ འདི་ སྒྲ་སྦྱོར་ ཡི་གེ་ ཡིན་ ཙང་ ། སྐད་ཡིག་ གཞན་དག་ གི་ སྒྲ་སྦྱོར་ བྱེད་ རྒྱུ་ དང་ ། མིང་ཚིག་ གསར་བ་ ཁ་སྣོན་ གང་ བྱས་ ཀྱང་ ད་ཡོད་ ཡིག་འབྲུ་ བཞི་སྟོང་ ལྷག་ཙམ་ དེ་ རང་ གི་ སྟེང་ ནས་ བྱེད་ ཆོག་པ་ ཡིན ། མི་རིགས་ གཞན་དག་ གི་ ཡི་གེ་ དང་ སྐད་སྒྲ་ སྦྱོར་ བྱས་ ནས་ བོད་ཡིག་ འདི་ རང་ གི་ ཐོག་ ནས་ བྱེད་ ཆོག་པ ། སྔར་ གྱི་ བོད་ཡིག་ དཔེ་ཆ་ མང་པོ་ འི་ ནང་ གི་ ཡུལ་སྐད་ དང་ ། རྒྱ་གར་ སྐད ། ཞང་ཞུང་ སྐད ། དབྱིན་ཇི་ འི་ སྐད་ བཅས་ སྒྲ་སྦྱོར་ བྱས་པ་ དེ་ཚོ་ མི་རིགས་ གཞན་དག་ གི་ ཡི་གེ་ འི་ ཐོག་ ནས་ སྒྲ་སྦྱོར་ ལས་ ཧ་ཅང་ གིས་ སྒྲ་དག་པ་ དང་ ཡག་པ་ ཡོད ། རྒྱཡིག་ གི་ ཐོག་ མི་རིགས་ གཞན་དག་ དང་ བོད་ ཀྱི་ སྐད་ སྒྲ་སྦྱོར་ བྱས་པ་ ས་ དེ་ཚོ་ སྒྲ་ དག་པོ་ མེད་པ་ ར་ བརྟེན་ མི་རིགས་ གང་ འདྲ་ ཞིག་ གི་ སྐད་ཡིན་ མིན་ ངོ་མ་ ཆོད་པ་ དེ་ འདྲ་ ཡོང་ གི་ ཡོད ། ཁོང་ གི་ གསུང་འབུམ་ ཇ་པོད་ ལས་བཤུས ། རྩོམ་ཁུངས ། 2008ལོ་ འི་ བླ་ སྲོག་ དུས་དེབ་ ལྔ་པ་ ལས་ དྲངས །